2013 m. sausio 17 d. Teisingumo Teismo (ketvirtoji kolegija) nutartisGrilc
(Byla C‑541/11)
„Procedūros reglamento 104 straipsnio 3 dalies trečia pastraipa – Automobilio civilinės atsakomybės draudimas – Direktyva 2000/26/EB – Žalų atlyginimo institucija – Ieškinys dėl žalos atlyginimo, pateiktas nacionaliniam teismui“
Teisės aktų derinimas – Automobilių valdytojų civilinės atsakomybės draudimas – Direktyva 2000/26 – Reikalavimas atlyginti žalą – Reikalavimo pateikimas žalų atlyginimo institucijai valstybėje narėje, kurioje nuolat gyvena žalą patyręs asmuo – Ieškinys, pareikštas prieš šią instituciją nurodytos valstybės teisme prieš tai nepateikus minėto reikalavimo – Nepriimtinumas (Europos Parlamento ir Tarybos direktyvos 2000/26 6 straipsnio 1 dalis) (žr. 37 punktą ir rezoliucinę dalį)
Dalykas
Prašymas priimti prejudicinį sprendimą –
Vrhovno sodišče Republike Slovenije
–2000 m. gegužės 16 d. Europos Parlamento ir Tarybos direktyvos 2000/26/EB dėl valstybių narių įstatymų, susijusių su motorinių transporto priemonių valdytojų civilinės atsakomybės draudimu, suderinimo, ir iš dalies keičiančios Tarybos direktyvas 73/239/EEB ir 88/357/EEB (Ketvirtoji transporto priemonių draudimo direktyva) (OL L 181, p. 65, 2004 m. specialusis leidimas lietuvių k., 6 sk., 3 t., p. 331), 6 straipsnio 1 dalies pirmos pastraipos aiškinimas – Sąvokos „reikalavimas atlyginti žalą“ ir „atsakinga už žalų atlyginimą“ – Žalų atlyginimo institucijos galimybė būti atsakove teisme.
Rezoliucinė dalis
2000 m. gegužės 16 d. Europos Parlamento ir Tarybos direktyvos 2000/26/EB dėl valstybių narių įstatymų, susijusių su motorinių transporto priemonių valdytojų civilinės atsakomybės draudimu, suderinimo, ir iš dalies keičiančios Tarybos direktyvas 73/239/EEB ir 88/357/EEB (Ketvirtoji transporto priemonių draudimo direktyva), 6 straipsnio 1 dalis turi būti aiškinama taip, jog, pirma, žalą patyręs asmuo gali pateikti reikalavimus žalų atlyginimo institucijai minėtame straipsnyje nurodytomis sąlygomis, ir antra, šie reikalavimai turi būti pateikti pirmiausia minėtai institucijai, tačiau tai neatima iš žalą patyrusio asmens galimybės prireikus kreiptis į teismą, kuriam byla teisminga, jei minėta institucija atsisako nagrinėti jo reikalavimus.